**ДОКЛАД**

**за дейността на Народно читалище”Н.Й.Вапцаров 1895” – Димитровград,кв.Черноконево**

Уважаеми дами и господа, читалището е традиционно , самоуправляващо се културно – просветно сдружение със статут на юридическо лице с нестопанска цел. То е основният културен – образователен център на квартала.Тук се запазват и предават на идните поколения традициите, обичаите и фолклорът на нашите деди. Това е и мястото където чрез културните си изяви разнообразяваме живото на местното население. Читалището е мястото , където различните поколения работят заедно в името на опазване на нашето минало**.**

Въпреки спънките от страна на председателя (вече бивш),Настоятелството и самодейците не спряха своята работа,бориха се за съществуването на над 120 годишното читалище .С общи усилия и единство и със подкрепата на Отдел „Изкуство и вероизповедание“(за което БЛАГОДАРИМ) успяхме да оправим нередностите и да продължим напред, стараейки се да спазваме всички законови мерки и препоръки към народните читалища.

Дейността на читалището е библиотечната,културно-масовата и художествената самодейност..Ето каква е равносметката за отчетния период по дейности.

**БИБЛИОТЕЧНА**

Библиотеката при читалището ни обслужва местното население. Ето

какви са резултати от читалищнатабиблиотека за изтеклата 2018 година.

Наличен библиотечен фонд - **5584**

Набавени библиотечни материали- **404**

Отчислени - 0

Заети библиотечни материали - **523**

Читатели брой - **274**

През отчетния период в библиотеката бяха организирани мероприятия насочени предимно към децата с цел да се приобщи младото поколение към читалището. През лятната ваканция,стартирахме „Волно лято“.Два дни седмично по 2 часа.През тези часове децата рисуваха,оцветяваха,правиха маски,четохме приказки,играхме на тихи игри,викторината на тема „Обичам и опознавам България“им беше крайно интересна .Също така правихме игри на открито в парка(народна топка,федербал,стражари и апаши,скачане на въже и др.)

**ХУДОЖЕСТВЕНА САМОДЕЙНОСТ**

Стартирахме годината,като за първи път от десетилетия назад,направихме Йордановден.Смея да твърдя,че се получи един чудесен български празник.Мъже с носии понесоха църковните знамена за литийното шествие под звуците на гайда,тъпан и акордеон.На самата река се отслужи Водосвета и 8 смелчаци се хвърлиха да вадят кръста от ледената вода.Празника продължи с много хора и настроение.

После е отбелязването на Бабин ден, на който извършваме ритуала по подливането на бабата акушерка и организираме празнично веселие за всички баби.Тази година бабите Бабуваха на 3 къщи.

След това традиционно зарязахме лозята, избрахме цар на виното и проведохме конкурс за най – добро вино

На 01.03. Баба Марта посети училището и детската градина в квартала и завърза на всички мартеница и им пожела здраве и късмет. След което съвместно училището и детската градина,направихме празник по повод„Деня на самодееца“.

Над 30 жени присъстваха на празника по – случай международния ден на жената, който премина с много танци песни и емоции. Направинме и конкурс за ръкоделия,като най-добрите бяха отличени с награда.

Един от най – хубавите пролетни празници в българският календар е Лазаровден и тази година момичетата от лазарската група обиколиха цялото село, като пееха лазарски песни и благославяха за здраве и берекет.Направена беше програма„От Цветница до Лазаровден“,съвместно училището.Имахме и гости от театъра в Хасково,с който отбелязахме и Деня на шегата.

Децата се събраха в читалището и боядисаха великденски яйца, които отнесоха по домовете си.

И тази година организирахме Празника на квартала „С песен през вековете“. В празника се включиха много гости самодейци.Въпреки дъжда и спирането на тока за кратко,се получи един невероятен празник.

За 01.06.Деня на детето ,Направихме празник „Приказките оживяват“.Всички деца бяха облечени,като приказни герой.Имаше много игри,викторини,подаръци и почерпка за децата.

02.08.отбелязахме„141 год. от Баташкото клане“.С литийно шествие ,водено от Отец Георги,се изнесе иконата –символ на Баташкото клане,от мъже и деца,облечени в народни носии.Шествието продължи до паметника „Трите поколения“,където беше отслужена литургия в памет на загиналите.С кратка програма отбелязахме,това бележито събитие.

06.09.„Деня на съединението“,беше отбелязан пред „Трите поколения“.Поднесоха се венци и цветя.Програмата за празника,беше подготвена съвместно Общината.

01.11- „Ден на народните будители“.Бе организиран съвместно с Общината,концерт „60 год. творческа дейност на Анка Делчева“,състоящ се в спортната зала.

21.11„Ден на Християнското семейство“,съвместно пенсионерският клуб,направихме банкет с много забавление и подаръци.Беше наградено и семейство учители,който имат над 50 год. съвместен живот.

През месец Декември, стартирахме коледната седмица„Коледно вълшебство“.

-Първият ден ,организирахме Коледна трапеза,всеки се беяе постарал да направи своя кулинарен шедъовар,който беше част от шведската маса за едно пиршество.

-Вторият ден,на площада отбелязахме Коледа с празнична програма.Дядо коледа ,дойде със своята „шейна“,теглена от бяло магаре и зарадва всички присъстващи със подаръци.Подаръците бяха снежни човеци,направени от чорап,който изработиха децата от ДТФ„Ритмика“.Дядо Коледа раздаде и много подаръци,донесени от родители,за да зарадват децата си.Снежанка и джудже му асистираха,през цялото време.ДТФ„Ритмика“ изнесе литературно-музикална програма,а ПГ„Тракия“,зареди гостите с коледно настроение,като изпълни няколко коледни песни.Празника завърши и изключително пищна заря.

-На Коледа,група коледари,обикаляха из квартала и наричаха на стопаните за здраве и берекет.

-На 27.12. над 20 деца си изработиха сурвачки в читалището.

За поредна година участвахме и в кулинарната коледна изложба пред общината.А нашите малки коледари,наричаха и на последната общинска сесия за годината.

**УЧАСТИЯ В ПРАЗНИЦИ НА НАРОДНОТО ТВОРЧЕСТВО И КОНЦЕРТИ И ЗАВОЮВАНИ НАГРАДИ**

**18.02.-участие на ДТФ„Ритмика“ в с. Бряст-Ден на чавгата**

**23.03**. Участие на ДТФ„Ритмика“ и ПГ„Тракия“ в благотворителен концерт за набиране на средства за храм в село Длъгнево.

**22.04 –Сладун„С песните на Кичка савова“**

**01.05.-участие на ДТФ„Ритмика“в „Гласове и ритми от Тракия“ в с.Златна ливада**

**02.05. участие в регионалният празник на кв.Марийново**

**17.05.-ДТФ„Ритмика“ и ПГ„Тракия“,в с.Злато поле на регионалният им празник**

**19.05.** – Участвахме на НФФ село Крепост ,ПГ„Тракия“ и ДТФ„Ритмика“

**02.06** – ПГ„Тракия“ и ДТФ„Ритмика“ – участва във празника на плодородието в село Голямо Асеново .

**09.06.** – ПГ,Тракия“ участва в национален конкурс за плетива в село Крум.

09.06.-ДТФ„Ритмика“,учатва в Надигравана в Чирпан и спечели сребърен медал.

06.07.-ДТФ„Ритмика“ участва във „Угар,мистичен и древен“,гр.Първомай.

11.08–ДТФ„Ритмика“ и ПГ„Тракия“,участваха във фестивала„По стъпките на Света Богородица“ в с.Добрич.ДТФ„Ритмика има спечелен сребърен медал.

26.08-ДТФ„Ритмика“ и ПГ„Тракия“,участваха в „Богородична стъпка“ в Старозагорските мин.бани и имат спечелен плакет.

**28.08** ДТФ„Ритмика“ участва в празника на Димитровград.

14.09.Участие в годишнината на читалището в кв.Марийново

**06.10.ПГ„Тракия“ участва във фестивала за Стари градски песни и печели бронзов медал**

**20.10.-„С вяра в доброто и надежда в бъдещето“ с.Добрич-участие на ДТФ„Ритмика“ и ПГ„Тракия“.Спечелен плакет от ДТФ„Ритмика“,Сребърен медал за ПГ„Тракия“,Награда за най-малък и най-възрастен участник**

**27.10-ДТФ„Ритмика“ и Пг„Тракия“,участие в с.Бряст,за Деня на народните будители**

**01.11.-Участие на ПГ„Тракия“ и ДТФ„Ритмика“ в Концерта на Анка Делчева в спортната зала**

**СТОПАНСКА ДЕЙНОСТ**

Читалището отдава под наем земеделската си земя, която е 53 дка на арендатора „Матев“ООД. За 2018 г. получихме 2004.60 лв. През тази година,благодарение на средства отпуснати от община Димитровград,тече ремонт в голямата зала на читалището.Сменени са прозорците,шпакловани са и боядисани стените,тавана е направен с арстронг и е поставено ново осветление.Ще бъде нареден и ламинат.

**ИЗВОДИ:** За текущата работа трябва да споменем , че през цялата година се старахме да подържаме читалищната сграда и прилежащите й площи в приветлив вид . И в заключение трябва да споменем, че ЧНастоятелство прави всичко възможно да бъде разнообразен културният живот на квартала и за предстоящата година като основна наша насока остават всички приоритетни цели посочени в плана за работа на читалището. Задачата ни като читалищни дейци е да правим всичко възможно за запазване на самобитността, на фолклорните традиции , на фолклорното ни богатство.

Изготвил доклада:

Секретар:Гергана Георгиева

Председател:Росен Радев

**.**